રશ્મિના મિત્રો અને તેના પરિવારના સભ્યો માને છે કે તેમના અલગ થવા માટે નંદીશ જવાબદાર છે, કારણ કે તે રશ્મિને દગો આપી રહ્યો હતો અને તેના એક મૉડલ સાથે સંબંધો પણ હતા. બીજી તરફ નંદીશના મિત્રો માને છે કે તેમના તલાક માટે રશ્મિ જવાબદાર છે, કારણ કે તે એટલીબધી પઝેસિવ છે કે નંદીશ તેનાથી કંટાળી ગયો હતો. તેમના ડિવૉર્સ વિશે રશ્મિ કહે છે, ‘હા, અમે છૂટાછેડાની કાર્યવાહી શરૂ કરી દીધી છે. અમે અમારા લગ્નજીવનને બચાવવા માટે ખૂબ જ પ્રયત્નો કર્યા, પરંતુ આ એવી તિરાડ હતી જેને કોઈ દિવસ પૂરી ન કરી શકાય. દુ:ખી થવા કરતાં આવી રિલેશનશિપનો અંત લાવી દેવો વધુ સારું છે. એથી અમે નક્કી કર્યું છે કે અમે તલાક લઈ લઈશું.’